Nóg 'n moordklag teen genadedood-prof | Maroela Media
Prof. Sean Davison, stigter van Dignity SA wat reeds op twee aanklagte van moord teregstaan, sal nou van 'n derde moord aangekla word in verband met die dood van 'n man in 2015.
Davison het Maandagoggend weer in die landdroshof in Kaapstad verskyn.
Dignity SA het bevestig Davison word nou ook aangekla in verband met die dood van Richard Holland in 2015. Volgens berigte is Holland in November 2015 in Kaapstad dood nadat 'n dodelike hoeveelheid medikasie aan hom toegedien is.
Volgens Dignity SA is die saak teen Davison tot 24 Mei uitgestel en sy borgtog is tot dan verleng.
Maroela Media het vroeër berig Davison is in September verlede jaar in hegtenis geneem in verband met die genadedood van sy vriend, dr. Anrich Burger, in November 2013. In November 2018 is 'n tweede aanklag van moord teen hom aanhangig gemaak in verband met die dood van Justin Varian op 25 Julie 2015 in Fresnaye in Kaapstad.
Ai die man kani ander se lyding hanteer. Die wet moet hul liewer toespits daarop om verkragters en ander moordenaars te arresteer
Sterkte prof. Elke mens behoort daardie keuse the hê.
Ek is 'n voorstaander van genadedood maar het 'n probleem van wanneer aangesien wonderwerke nie net in Bybelse tye gebeur het. Indien jy afgeleef en terminaal siek is en by jou volle verstand is en verlos wil wees van jou lyding wat 'n folterende pyn geword het, wat dan?
Ons as Christene laat toe dat paartjies kinders hê wat verstandelik vertraag is of ander gebreke het terwyl daar vooraf reeds vasgestel is van die moontlikhede. Hierdie is nie 'n maklike gesprek om te voer.
Dis alles behalwe n waardige dood om n sak oor iemand se kop te trek, liewe genade…
Hoekom kan genade dood mense se organe nie geskenk word en so n ander se lewe red nie. Ek voel bitter jammer vir iemand wat daar moet staan in hulle lewe en voel dat daar niks verder is om voor te lewe nie.
Ek ook ten gunste van genadedood met baie streng reëls om dit te beheer. Weens moderne medisyne word mense se lyding onnodig verleng.